આમ રાફેલ, રામમંદિર અને રાષ્ટ્રવાદ જેવા રાષ્ટ્રીય મુદ્દા ગુજરાતમાં ચૂંટણીપ્રચાર દરમિયાન હાવી તો થશે જ પરંતુ સ્થાનિક રીતે જોઇએ તો મધ્યપ્રદેશ, રાજસ્થાન અને છત્તીસગઢમાં જીત મળ્યા પછી કોંગ્રેસે કરેલી ખેડૂતોના દેવા માફીની જાહેરાત રાજ્યમાં વર્ષોથી વિપક્ષમાં રહેલા આ પક્ષ માટે એક સબળ પાસું બની શકે છે, જ્યારે સવર્ણો માટે ૧૦ ટકા ઇબીસી અનામતનો અમલ વિધાનસભાની ચૂંટણીમાં ફટકો સહન કરનારી ભાજપ સરકાર માટે એક મજબૂત સહારો બની શકે છે, એવો મત રાજકીય વિશ્લેષકો વ્યક્ત કરી રહ્યા છે.